Паводле слоў Папы, нелёгка ўвайсці ў культуру іншых людзей, якія так адрозніваюцца ад нас, зразумець іх думкі і перажыванні. “Мы адмаўляемся ад сустрэчы з іншым чалавекам і будуем перашкоды, каб абараняць сябе перад імі”, - сказаў Францішак. Пантыфік нагадаў, што часта мясцовыя супольнасці занепакоеныя тым, што мігранты і бежанцы парушаюць устаноўлены парадак, “крадуць“ нешта з таго, што з цяжкасцю будавалася. Таму, паводле Святога Айца, мігранты адчуваюць страх: баяцца канфрантацыі, асуджэння, дыскрымінацыі, паразы, што выцякаюць з недавер’я. “Гэтыя асцярогі апраўданыя, абапёртыя на сумненнях, цалкам зразумелыя з чалавечага пункту гледжання. Сумненне і страх – гэта не грэх”, - пераканны Францішак. Паводле яго ,“грахом” з'яўляецца прымірэнне з тым, каб гэтыя боязі сталі прычынай нашых рашэнняў, перашкодай для павагі і велікадушнасці, сталі прычынай адкінення і нянавісці да мігрантаў і бежанцаў. “Грахом” з'яўляецца адмаўленне ад сустрэчы з іншым, з інакшым, сустрэчы з бліжнім, якая, на самой справе, з’яўляецца прывілеванай магчымасцю спаткаць Пана” , - сказаў на заканчэнне Святы Айцец.